Семинар на секция СофТИС
2026-03-31 14:00 - 15:30 (Europe/Sofia) | Институт по математика и информатика – БАН, Block 8, 1113 БАН IV км., София, Bulgaria
Заповядайте на семинара на секция “Софтуерни технологии и информационни системи”, който ще се проведе хибридно на 31 март 2026 г., вторник, от 14.00ч. ( в з. 278 и по ZOOM).
Доклад “ANNSIA – Адаптивна невронна мрежа за анализ на сателитни изображения” ще изнесе ас. Венцислав Полименов, докторант в секцията. Докладът представя иновативен подход за оценка на индекса на листна маса чрез мултисензорна дълбока невронна мрежа, комбинираща Sentinel-2 и Landsat 8/9 данни. Изследването адресира две основни предизвикателства, а имено липсата на полеви измервания за обучителни данни и значителните разлики в пространствената и спектралната характеристика между сензорите. Моделът използва Multi-Sensor U-Net с Conditional Batch Normalization. Това позволява единна обработка на различни сензори и научаване на сензорно-независими представяния на растителността. Обучението се осъществява чрез VI-ensemble подход, който създава псевдо-LAI етикети без нужда от полеви измервания. Специални стратегии за баланс на данните и пространствена блокова валидация гарантират надеждна оценка на точността и генерализацията на модела.
Резултатите показват по-доброто представяне на модела при използване на информация от двата сателита, както и успшен трансфер към нови региони и времеви периоди, което е принос към все още неразработената област на мултисензорното дистанционно наблюдение и също така създава основа за бъдещи разширения към други биофизични показатели и интеграция на допълнителни сателитни данни. С

Семинар на секция СофТИС
2026-04-28 14:00 - 15:30
Заповядайте на семинара на секция “Софтуерни технологии и информационни системи”, който ще се проведе хибридно на 28 април 2026 г., вторник, от 14.00ч. в зала 278 и онлайн).
Доклад на тема Адаптивен образователен софтуер и игрово базирано обучение ще изнесе гост-лекторката Десислава Василева. Гост-лекторката ще представи изследователски обзор в областта на адаптивния образователен софтуер и игровото базирано обучение, обхващащи три взаимосвързани изследователски линии. Първата се отнася до адаптивни хипермедийни системи и е-обучение, включително формално моделиране на обучаемия и платформа за адаптивна доставка на съдържание. Втората е насочена към игрово базирано обучение и моделиране на играча — класификация на стиловете на игра въз основа на поведенчески данни, физиологична детекция на афективни състояния и платформа за автоматизирано генериране на адаптивни 3D образователни игри. Третата разширява тази работа към сериозни игри за културно наследство и STEM образование, с текущи изследвания върху мултимодално моделиране на играча, комбиниращо проследяване на погледа, галванична кожна реакция и поведенчески сигнали за персонализирани игри за средните училища.
